Kombinovanie lieku a výživových doplnkov
Dobry deň, rada by som sa spýtala, či je možné kombinovať liek Thyrozol (na zníženie funkcie sz) s výživovými doplnkami (beriem multivitaminy, omega 3-6-9 a arterin na zníženie cholesterolu). Ďakujem
Dobrý deň.
Ďakujeme za Vašu otázku.
Medzi spomínanými prípravkami neboli pozorované žiadne vzájomné interakcie, preto je ich súčasné užívanie možné. Vzhľadom však na to, že u výživových doplnkov nie sú vykonávané klinické skúšky, prípadné interakcie nemuseli byť zistené.
Prajem pekný zvyšok dňa.
S pozdravom
Mgr. Barbora Bičanovská